OPISY REGISTROVANÝCH ODRÔD VINIČA HROZNORODÉHO

# Breslava (2011)

Muštová biela odroda, vznikla krížením odrôd Chrupka ružová x Tramín červený St. Maria d' Alcantara. Miesto šľachtenia: VÚVV Bratislava; Udržiavateľ: Chateau Modra, a.s.

Odroda stredného vzrastu, so skorou dobou rašenia. Doba dozrievania je neskorá, strapec je stredne veľký, stredne hustý s guľatými bobuľami zeleno žltej farby. Počas štátnych odrodových skúšok dosiahla vyššiu úrodu o 1,1 t /ha oproti štandardnej odrode Müller Thurgau a akosť vína bola vyššia o 0,5 bodu. Odolnosť voči chorobám je na úrovni štandardnej odrody. Poskytuje harmonické vína s harmonickými kyselinami a jemnou arómou.

# Hetera (2011)

Muštová biela odroda, vznikla krížením Inzucht TČ76/10, Inzucht VČB73/6. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, s neskorou dobou rašenia. Doba dozrievania je neskorá, strapec je stredný, stredne hustý s eliptickými bobuľami ružovej farby. Počas štátnych odrodových skúšok dosiahla vyššiu úrodu o 1,7 t /ha oproti štandardnej odrode Müller Thurgau a akosť vína vyššiu o 0,9 bodu. Odolnosť voči chorobám je na úrovni štandardnej odrody. Poskytuje harmonické vína v dobrých ročníkoch s vysokým obsahom cukrov, prírodne sladké.

# Hron (2011)

Muštová modrá odroda, vznikla krížením odrôd Castets x Abouriou noir. Miesto šľachtenia: VÚVV Bratislava; Udržiavateľ: Chateau Modra, a.s.

Stredne skorá odroda, bujného vzrastu, strapec je stredne veľký redší s guľatými modro čiernymi bobuľami. Počas štátnych odrodových skúšok dosiahla vyššiu cukornatosť oproti štandardnej odrode Cabernet sauvignon o 1,5 kg/hl pri vyššej kvalite vína. Odolnosť voči chorobám je vyššia. Odroda nemá zvýšené nároky na pestovanie. Poskytuje plné harmonické vína s kabernetovou príchuťou.

# Nitria (2011)

Muštová modrá odroda, vznikla krížením odrôd Castets x Abouriou noir. Miesto šľachtenia: VÚVV Bratislava; Udržiavateľ: Chateau Modra, a.s.

Odroda, je stredného vzrastu, so skorou dobou rašenia. Doba dozrievania je stredná, strapec je stredný, redší s bobuľami strednej veľkosti modročiernej farby. Počas štátnych odrodových skúšok dosiahla vyššiu úrodu o 5,6 t/ha oproti štandardnej odrode Cabernet sauvignon. Odolnosť voči chorobám je vyššia. Poskytuje harmonické vína s jemnými trieslovinami s kabernetovou chuťou, s intenzívnou farbou.

# Rimava (2011)

Muštová modrá odroda, vznikla krížením odrôd Castets x Abouriou noir. Miesto šľachtenia: VÚVV Bratislava; Udržiavateľ: Chateau Modra, a.s.

Odroda neskoro raší, je bujného vzrastu. Doba dozrievania je stredne neskorá, strapec je stredne veľký, redší s malými guľatými modro čiernymi bobuľami. Počas štátnych odrodových skúšok dosiahla vyššiu úrodu o 4,5 t/ha pri zhodnej cukornatosti 21,7 kg/hl oproti štandardnej odrode Cabernet sauvignon a vyššiu kvalitu vína. Odolnosť voči chorobám je vyššia. Poskytuje plné harmonické vína s jemnými trieslovinami a kabernetovou príchuťou.

# Rosa (2011)

Muštová modrá odroda, vznikla krížením odrôd (Picpoul x Frankovka modrá) x Tramín červený. Miesto šľachtenia: VÚVV Bratislava; Udržiavateľ: Chateau Modra, a.s.

Odroda, je veľmi silného vzrastu, s neskorou dobou rašenia. Doba dozrievania je stredná, strapec je malý, stredne hustý s malými bobuľami modročiernej farby s farebnou dužinou. Počas štátnych odrodových skúšok dosiahla nižšiu úrodu o 1,5 t/ha oproti štandardnej odrode Cabernet sauvignon, cukornatosť vyššiu o 0,9 kg/hl a vyššiu kvalitu vína. Odroda je citlivá na múčnatku, odolnosť na peronospóru a botrytídu je vyššia. Hrozno vydrží dlho na kroch. Poskytuje vína mimoriadnej intenzity farby – typ farbiarky s mimoriadnou vôňou a chuťou pripomínajúcou vôňu ruží.

# Rudava (2011)

Muštová modrá odroda, vznikla krížením odrôd Castets x I-35-9 (I-35-9 je trojitým krížením odrôd Tenturier x Puchliakovskij x Aleatico). Miesto šľachtenia: VÚVV Bratislava; Udržiavateľ: Chateau Modra, a.s.

Odroda je bujného vzrastu, vyžaduje si zvýšený podiel ručných prác. Doba dozrievania je stredne neskorá, strapec je stredne veľký redší s malými guľatými modro čiernymi bobuľami. Počas štátnych odrodových skúšok dosiahla vyššiu úrodu o 4,3 t/ha pri cukornatosti vyššej o 1,5 kg/hl oproti štandardnej odrode Cabernet sauvignon pri zhodnej kvalite vína so štandardnou odrodou. Odolnosť voči chorobám je vyššia. Poskytuje harmonické vína s jemnými trieslovinami a neutrálnou chuťou.

# Torysa (2011)

Muštová modrá odroda, vznikla krížením odrôd Castets x I-35-9 (I-35-9 je trojitým krížením odrôd Tenturier x Puchliakovskij x Aleatico). Miesto šľachtenia: VÚVV Bratislava; Udržiavateľ: Chateau Modra, a.s.

Odroda je bujného vzrastu, doba dozrievania je neskorá, strapec je stredne veľký redší s malými guľatými modro čiernymi bobuľami. Počas štátnych odrodových skúšok dosiahla nižšiu úrodu o 1,3 t/ha pri cukornatosti nižšej o 0,5 kg/hl oproti štandardnej odrode Cabernet sauvignon a nižšej kvalite vína o 0,3 bodu. Odolnosť voči chorobám je vyššia. Poskytuje harmonické vína s jemnými trieslovinami vysokou farbou a kabernetovou chuťou. Vhodná len do najlepších polôh v najteplejších oblastiach.

# Váh (2011)

Muštová modrá odroda, vznikla krížením odrôd Castets x Abouriou noir. Miesto šľachtenia: VÚVV Bratislava; Udržiavateľ: Chateau Modra, a.s.

Odroda veľmi silného vzrastu, s neskorou dobou rašenia. Doba dozrievania je stredná, strapec je stredne veľký, riedky s malými guľatými bobuľami modro čiernej farby. Počas štátnych odrodových skúšok dosiahla vyššiu úrodu o 5,0 t /ha oproti štandardnej odrode Cabernet sauvignon, cukornatosť bola vyššia o 0,2 kg/hl a akosť vína vyššia o 0,6 bodu. Odolnosť voči chorobám je vyššia. Poskytuje harmonické vína s vysokými trieslovinami, kabernetovou chuťou a intenzívnou farbou.

# Bezsemenka (2011)

Stolová odroda, vznikla krížením Ceaus roz x Delight. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, so strednou dobou rašenia. Doba dozrievania je skorá, strapec je malý, stredne hustý s vajcovitými bobuľami zelenožltej farby bezsemenná. Počas štátnych odrodových skúšok dosiahla celkovú produkciu hrozna 10,2 t/ha s podielom tržnej produkcie 85,5 %. Odolnosť voči chorobám je na úrovni štandardnej odrody Julski biser. Poskytuje veľmi chutné hrozno atraktívneho vzhľadu. Svojimi vlastnosťami nájde uplatnenie hlavne v malovýrobe. Odroda vyžaduje výsadbu v najvhodnejších polohách najteplejších oblastí.

# Heliotrop (2011)

Stolová odroda, vznikla krížením odrôd Katta kurgan x Chibrid bessemen V/6. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, s neskorou dobou rašenia. Doba dozrievania je neskorá, strapec je veľký, stredne hustý s vajcovitými bobuľami ružovej farby v plnej zrelosti. Počas štátnych odrodových skúšok dosiahla celkovú produkciu hrozna 11,0 t/ha s podielom tržnej produkcie 75,0 %. Odolnosť voči chorobám je na úrovni štandardnej odrody Julski biser. Poskytuje hrozno veľmi atraktívneho vzhľadu, vhodné na krátkodobé skladovanie. Strapina je krehká, preto nie je vhodná na prepravu na väčšie vzdialenosti. Svojimi vlastnosťami nájde uplatnenie hlavne v malovýrobe. Odroda vzhľadom na dobu dozrievania je vhodná na výsadbu iba v najteplejších oblastiach.

# Luna (2011)

Stolová odroda, vznikla krížením odrôd Katta kurgan x Perleta. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, so skorou dobou rašenia. Doba dozrievania je stredná, strapec je veľký, stredne hustý s guľatými bobuľami zelenožltej farby so zakrpatenými semenami. Počas štátnych odrodových skúšok dosiahla celkovú produkciu hrozna 9,4 t/ha s podielom tržnej produkcie 71,4 %. Odolnosť voči chorobám je na úrovni štandardnej odrody Julski biser. Poskytuje hrozno veľmi atraktívneho vzhľadu, so skoršou dobou dozrievania. Svojimi vlastnosťami nájde uplatnenie hlavne v malovýrobe. Odroda je vhodná na výsadbu iba v najteplejších oblastiach a rajónoch.

# Premier (2011)

Je stolová odroda, vznikla krížením odrôd Dunavski misket x Cardinal. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, so skorou dobou rašenia. Doba dozrievania je stredná, strapec je strednej veľkosti, hustý s vajcovitými bobuľami tmavo červenofialovej farby. Počas štátnych odrodových skúšok dosiahla celkovú produkciu hrozna 19,6 t/ha s podielom tržnej produkcie 72,5 %. Odolnosť voči chorobám je na úrovni štandardnej odrody Julski biser. Poskytuje hrozno veľmi atraktívneho vzhľadu, so skoršou dobou dozrievania. Vyžaduje hlboké vododržné pôdy, je citlivá na nedostatok vlahy. Svojimi vlastnosťami nájde uplatnenie hlavne v malovýrobe. Odroda je vhodná na výsadbu iba v najteplejších oblastiach a rajónoch.

# Rhea (2011)

Stolová odroda, vznikla krížením odrôd Ceaus roz x Chibrid Bezsemen V-6. Miesto šľachtenia: VÚVV Bratislava; Udržiavateľ: Chateau Modra, a.s.

Odroda bujného vzrastu, s neskorou dobou rašenia. Doba dozrievania je stredná, strapec je veľký, stredne hustý s veľmi veľkými vajcovitými bobuľami červenej farby so zakrpatenými semenami. Počas štátnych odrodových skúšok dosiahla celkovú produkciu hrozna 12,9 t/ha s podielom tržnej produkcie 87,9 %. Odolnosť voči chorobám je na úrovni štandardnej odrody Julski biser. Poskytuje hrozno veľmi atraktívneho vzhľadu, so skoršou dobou dozrievania. Vyžaduje hlboké vododržné pôdy. Svojimi vlastnosťami nájde uplatnenie hlavne v malovýrobe. Odroda je vhodná na výsadbu iba v najteplejších oblastiach a rajónoch.